**ส่วนที่ ๑**

**บทนำ**

**๑.เหตุผลและความจำเป็น**

ตามที่องค์การบริหารส่วนตำบลทุ่งแกได้ยกร่างแผนพัฒนาท้องถิ่นสี่ปี(พ.ศ.๒๕๖๑-๒๕๖๔) เป็นแผนพัฒนาท้องถิ่น(พ.ศ.๒๕๖๑-๒๕๖๕) ตามหนังสือ ที่ ท ๐๘๑๐.๓/ว๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น(พ.ศ.๒๕๖๑-๒๕๖๕) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น (ฉบับที่ ๓) พ.ศ.๒๕๖๑ โดยองค์การบริหารส่วนตำบลได้จัดทำแผนพัฒนาท้องถิ่น(พ.ศ.๒๕๖๑-๒๕๖๕) เสร็จสิ้นและได้ประกาศใช้แผนพัฒนาท้องถิ่น(พ.ศ.๒๕๖๑-๒๕๖๕) เมื่อวันที่ ๕ กรกฎาคม ๒๕๖๒ เพื่อเป็นแนวทางการจัดทำงบประมาณ พ.ศ.๒๕๖๑ – พ.ศ.๒๕๖๕ เรียบร้อยแล้วนั้น

เนื่องด้วยปัจจุบันการพัฒนาองค์กร และสถานการณ์ด้านการพัฒนาตามโครงสร้างการแบ่งงาน มีการเปลี่ยนแปลงทั้งด้านจำนวนบุคลากรที่มีการเปลี่ยนแปลง อำนาจหน้าที่ในการปฏิบัติหน้าที่มีข้อระเบียบกฎหมายที่เปลี่ยนแปลงอยู่อย่างต่อเนื่อง และในการบริหารงานท้องถิ่นในพื้นที่ให้มีความสอดคล้องกับสภาวการณ์หรือบริบทในพื้นที่ ในชุมชน และประชาชนที่มีปัญหาความเดือดร้อน และความต้องการในการพัฒนาที่เปลี่ยนไปจากเดิม ตลอดจนสถานการณ์ทางการเงิน การคลังขององค์การบริหารส่วนตำบลทุ่งแกที่มีอยู่ค่อนข้างจำกัด และเพื่อให้เกิดการพัฒนาที่สอดคล้องกับเหตุการณ์ ที่เป็นจริงและปัจจุบันมากที่สุด อีกทั้งองค์การบริหารส่วนตำบลทุ่งแกยังขาดวัสดุอุปกรณ์ครุภัณฑ์ ที่ต้องใช้ในการปฏิบัติงานประจำ จึงมีความจำเป็นต้องเพิ่มเติม/เปลี่ยนแปลง แผนงาน/โครงการในแผนพัฒนาท้องถิ่น(พ.ศ.๒๕๖๑-๒๕๖๕) โดยปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติม (ฉบับที่ ๓) พ.ศ.๒๕๖๑

๒.วัตถุประสงค์ของการเพิ่มเติมและเปลี่ยนแปลงแผนพัฒนาท้องถิ่น(พ.ศ.๒๕๖๑-๒๕๖๕)

๒.๑ เพื่อให้การจัดทำโครงการในการแก้ปัญหาตามแผนพัฒนาท้องถิ่น(พ.ศ.๒๕๖๑-๒๕๖๕) มีความสอดคล้องกับสภาพพื้นที่และสถานการณ์ในปัจจุบันมากที่สุด

๒.๒ เพื่อตอบสนองความต้องการของชุมชน ที่เปลี่ยนแปลงไป ประกับกับนโยบายของรัฐบาลที่มีความจำเป็นเร่งด่วนในการแก้ไขปัญหา บรรเทาความเดือดร้อนของประชาชน

๒.๓ เพื่อเปลี่ยนแปลงราคาประมาณการ ในการก่อสร้าง และพื้นที่จะดำเนินการให้มีความสอดคล้องกับสภาพื้นที่เป็นจริง เป็นปัจจุบัน และใกล้เคียงมากที่สุด

-๒-

๓.ขั้นตอนการเพิ่มเติมและเปลี่ยนแปลงแผนพัฒนาท้องถิ่น(พ.ศ.๒๕๖๑-๒๕๖๕) ฉบับที่๒

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติม(ฉบับที่ ๓)พ.ศ.๒๕๖๑ ข้อ ๑๐ ให้เพิ่มความต่อไปนี้เป็นข้อ ๒๒/๑ และข้อ

๒๒/๒ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ.๒๕๔๘ “ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นเพื่อเติมให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ด้วย

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”

องค์การบริหารส่วนตำบลทุ่งแก ได้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติม(ฉบับที่ ๓) พ.ศ.๒๕๖๑ ตามรายละเอียดที่กล่าวมาข้างต้นครบทุกขั้นตอนที่กำหนดไว้ และผู้บริหารท้องถิ่นได้พิจารณาอนุมัติและประกาศใช้แผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/เปลี่ยนแปลง (ฉบับที่๒) เพื่อใช้เป็นกรอบในการติดตามแผนพัฒนาท้องถิ่นต่อไป